Forslag om opkrævning af administrative udgifter i relation til lov om private 
fællesveje 
Sagsfremstilling 
12.    Forslag om opkrævning af administrative udgifter i relation til lov om private 
fællesveje  
                                                                                                                        Åbent 
Sagsnr.: 326-2015-54251       J.nr.: 05.02.02            Marcus Eriksen.: 326-2015-317471 
  
SAGSFREMSTILLING 
Lov om private fællesveje giver kommunen mulighed for at pålægge de vedligeholdelsespligtige grundejere de 
administrative udgifter til sagsbehandlingen, når kommunen skal træffe afgørelse om vedligeholdelsen af en privat 
fællesvej.  
  
Begrundelsen for denne mulighed er, at det er grundejerne, der har ansvaret for vedligeholdelsen af de private 
fællesveje, og at deres eventuelle uenighed om vedligeholdelsen ikke skal påføre vejmyndigheden omkostninger.  
  
De administrative udgifter omfatter alle sagens dokumenterede udgifter, herunder udgifter til eksterne rådgivere og 
løn til egne medarbejdere. Udgifterne kan lægges over på de vedligeholdelsespligtige grundejere både på landet, i 
byer og i bymæssige områder. I byen dog kun ved samlede arbejder. 
  
Der ønskes med nærværende sag en stillingtagen til, om Kalundborg Kommune skal udnytte muligheden for at 
pålægge grundeejerne de administrative udgifter til sagsbehandlingen, herunder udgifter til brug af eksterne 
rådgivere, i forbindelse med kommunens eventuelle involvering i sager om vedligeholdelse af private fællesveje.  
  
Den normale praksis i sager, hvor kommunen bliver bedt om at træffe afgørelse om vedligeholdelsen af en privat 
fællesvej er, at vejmyndigheden først og fremmest vejleder og rådgiver de vedligeholdelsespligtige om gældende 
lovregler, praksis, fordelingsnøgler med videre. Vejmyndigheden er herudover behjælpelig med diverse konkrete 
oplysninger, så de vedligeholdelsespligtige selv bliver i stand til at finde en løsning. Dette sker såvel telefonisk, 
skriftligt, ved møde i kommunen eller ved møde på stedet. 
  
Oftest fører rådgivningen til, at de vedligeholdelsespligtige selv finder en løsning. 
  
I sager, hvor grundejerne ikke kan blive enige, skal vejmyndigheden træffe afgørelse i sagen, og samtlige 
vedligeholdelsespligtige grundejere på den pågældende vej vil blive involveret. Flere kommuner benytter sig af 
eksterne rådgivere i denne type sager og pålægger de vedligeholdelsespligtige grundejere udgifterne hertil. 
  
I Kalundborg Kommune har der hidtil være relativt få sager, hvor kommunen har skullet træffe en afgørelse. Der er 
cirka én sag årligt. 
  
BEHANDLING 
Teknik- og Miljøudvalget. 
  
INDSTILLING 
Chefen for Vej, Ejendom og Affald indstiller,  
· at der i henhold til bestemmelserne i lov om private fællesveje udarbejdes en model for opkrævning af de 
administrative udgifter i forbindelse med sager om vedligeholdelse af private fællesveje, og 
· at denne model efterfølgende fremlægges til politisk vedtagelse. 
  
ØKONOMISKE KONSEKVENSER 
Kommunen vil få dækket eventuelle udgifter til eksterne konsulenter, dele af løn til egne medarbejdere og øvrige 
sagsomkostninger. 
  
  
  
Teknik- og Miljøudvalgets møde den 5. november 2015: 
Udvalget vedtog at tiltræde indstillingen fra chefen for Vej, Ejendom og Affald. 
